Udkast til AFGØRELSE TRUFFET AF DET BLANDEDE EØS-UDVALG om ændring af protokol 31 til EØS-aftalen på særlige områder ud over de fire friheder - Udkast til Fællesskabets fælles stillingtagen

(forelagt af Kommissionen)

BEGRUNDELSE

1. Protokol 31 til EØS-aftalen indeholder særlige bestemmelser om samarbejdet mellem Fællesskabet og EØS-EFTA-staterne ud over de fire friheder.

2. Vedlagte udkast til afgørelse truffet af Det Blandede EØS-udvalg har til formål at ændre protokol 31 med henblik på at udvide samarbejdet inden for uddannelses- og ungdomsområdet. Det fastlægger rammerne for samarbejdet og fastsætter vilkårene for EØS-EFTA-staternes fulde deltagelse i Fællesskabets program og foranstaltninger på dette område:

- B3-1 0 0 0A: 'Forberedende foranstaltninger for samarbejde inden for uddannelses- og ungdomsområdet - udgifter til administrativ virksomhed';

- B3-1 0 0 0: 'Forberedende foranstaltninger for samarbejde inden for uddannelses- og ungdomsområdet'.

3. I artikel 1, stk. 3, litra b), i Rådets forordning (EF) nr. 2894/94 om visse gennemførelsesbestemmelser til EØS-aftalen fastsættes det, at Rådet på Kommissionens forslag fastlægger Fællesskabets holdning til sådanne afgørelser.

4. Udkastet til afgørelse truffet af Det Blandede EØS-udvalg forelægges Rådet til godkendelse. Kommissionen håber at kunne fremlægge Fællesskabets holdning i Det Blandede EØS-udvalg i marts 2003.

Udkast til AFGØRELSE TRUFFET AF DET BLANDEDE EØS-UDVALG om ændring af protokol 31 til EØS-aftalen på særlige områder ud over de fire friheder

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 86 og 98, og

ud fra følgende betragtninger:

(1) Protokol 31 til aftalen blev ændret ved afgørelse nr. .../... truffet af Det Blandede EØS-udvalg den ... [1].

[1] EFT L ...

(2) Det er hensigtsmæssigt at fortsætte de kontraherende parters samarbejde vedrørende aftalen om forberedende foranstaltninger for samarbejde på inden for uddannelses- og ungdomsområdet - udgifter til administrativ virksomhed.

(3) Det er hensigtsmæssigt at fortsætte de kontraherende parters samarbejde vedrørende forberedende foranstaltninger til samarbejde inden for uddannelses- og ungdomsområdet.

(4) Protokol 31 til aftalen bør derfor ændres med henblik på at muliggøre et sådant samarbejde fra den 31. december 2002 -

TRUFFET FØLGENDE AFGØRELSE:

Artikel 1

Teksten til punkt 2f (forberedende foranstaltninger til samarbejde på uddannelses- og ungdomsområdet) i artikel 4 i protokol 31 til aftalen erstattes af følgende :

'2f. EFTA-staterne deltager fra den 1. januar 2001 i Fællesskabets aktiviteter vedrørende følgende budgetposter under Den Europæiske Unions almindelige budget for finansårene 2001, 2002 og 2003:

- B3-1 0 0 0A: "Forberedende foranstaltninger til samarbejde på uddannelses- og ungdomsområdet - udgifter til administrativ virksomhed";

- B3-1 0 0 0: "Forberedende foranstaltninger til samarbejde på uddannelses- og ungdomsområdet".

Artikel 2

Denne afgørelse træder i kraft den [...], forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk. 1 [2].

[2] [Ingen forfatningsmæssige krav angivet.] [Forfatningsmæssige krav angivet.]

Artikel 3

Denne afgørelse offentliggøres i De Europæiske Fællesskabers Tidendes EØS-afsnit og EØS-tillæg.

Udfærdiget i Bruxelles, den ..

På Det Blandede EØS-udvalgs vegne

Formand

Sekretærer for Det Blandede EØS-udvalg